पीएम मोदी, अमित शाह समेत सीनियर लीडर्स मौजूद रहे; खड़गे के घर कांग्रेस की मीटिंग हुई
BJP Central Election Committee Meeting Delhi Update - कर्नाटक चुनाव में उम्मीदवार तय करने के लिए आज भाजपा की केंद्रीय चुनाव समिति की बैठक होगी। दोपहर बाद होने वाली इस मीटिंग में PM मोदी, गृह मंत्री अमित शाह, जेपी नड्डा, राजनाथ सिंह और भाजपा महासचिव बीएल संतोष
कर्नाटक चुनाव में उम्मीदवार तय करने के लिए रविवार शाम भाजपा की केंद्रीय चुनाव समिति (CEC) की बैठक हुई। मीटिंग में PM नरेंद्र मोदी, गृह मंत्री अमित शाह, जेपी नड्डा, राजनाथ सिंह और भाजपा महासचिव बीएल संतोष समेत तमाम सीनियर लीडर मौजूद हैं।
बैठक में भाग लेने के लिए कर्नाटक के सीएम बसवराज बोम्मई, केंद्रीय मंत्री प्रहलाद जोशी और अन्य सहित भाजपा नेता पार्टी मुख्यालय पहुंचे थे। बैठक में कर्नाटक की प्रत्येक विधानसभा सीटों को लेकर बातचीत हुई।
उधर, कर्नाटक विधानसभा चुनाव के लिए उम्मीदवार तय करने को लेकर कांग्रेस अध्यक्ष मल्लिकार्जुन खड़गे के घर आज कांग्रेस की बैठक हुई। बैठक में राहुल गांधी, केसी वेणुगोपाल, सुरजेवाला समेत कांग्रेस के कई सीनियर लीडर खड़गे के दिल्ली स्थित घर पर मौजूद रहे।
बता दें कि कर्नाटक विधानसभा चुनाव के लिए अभी तक कांग्रेस ने उम्मीदवारों की 2 लिस्ट जारी कर दी हैं। 
कर्नाटक चुनाव के 31 दिन पहले कांग्रेस ने रविवार को बड़ा फैसला लिया। पार्टी ने बीएन चंद्रप्पा को वर्किंग प्रेसिडेंट बनाया है। कर्नाटक में अभी डीके शिवकुमार पार्टी के प्रेसिडेंट हैं।
मौजूदा सरकार का कार्यकाल 24 मई को खत्म हो रहा
राज्य में मौजूदा भाजपा सरकार का कार्यकाल 24 मई को खत्म हो रहा है। इस बार मुकाबला भाजपा, कांग्रेस और JDS के बीच है। पिछली बार JDS-कांग्रेस साथ थीं, लेकिन इस बार JDS अलग चुनाव लड़ रही है।
एक चरण में होगी वोटिंग
कर्नाटक में विधानसभा चुनाव 10 मई को होंगे। नतीजे 13 मई को आएंगे। वोटिंग एक चरण में कराई जाएगी। कर्नाटक में 5.21 करोड़ मतदाता हैं, जो 224 विधानसभा सीटों पर मतदान करेंगे। जो लोग 1 अप्रैल को 18 साल के होंगे, वो भी वोट डाल सकेंगे।
कर्नाटक इलेक्शन के 4 बड़े पॉइंट्स...
5 साल में 3 CM, पहले JDS-कांग्रेस, फिर भाजपा की सरकार
कर्नाटक में 224 विधानसभा सीटें हैं। 2018 में हुए विधानसभा चुनाव में भाजपा ने 104, कांग्रेस ने 78 और JDS ने 37 सीटें जीती थीं। किसी पार्टी को बहुमत नहीं मिला था। येदियुरप्पा ने 17 मई को मुख्यमंत्री पद की शपथ ली थी, लेकिन सदन में बहुमत साबित नहीं कर पाने के कारण 23 मई को इस्तीफा दे दिया। इसके बाद कांग्रेस-JDS की गठबंधन सरकार बनी।
14 महीने बाद कर्नाटक की सियासत ने फिर करवट ली। कांग्रेस और JDS के कुछ विधायकों की बगावत के बाद कुमारस्वामी को कुर्सी छोड़नी पड़ी। इन बागियों को येदियुरप्पा ने भाजपा में मिलाया और 26 जुलाई 2019 को 219 विधायकों के समर्थन के साथ बीएस येदियुरप्पा CM बने, लेकिन 2 साल बाद ही उन्होंने इस्तीफा दे दिया। बसवराज बोम्मई को यहां का मुख्यमंत्री बना दिया गया। पूरी खबर पढ़िए...
ये खबर भी पढ़ें...
येदियुरप्पा कर्नाटक में भाजपा के पोस्टर बॉय, पार्टी चाहती है चुनाव लीड करें
80 साल के येदियुरप्पा राजनीति से रिटायरमेंट लेने की घोषणा कर चुके हैं। इसके बाद भी भाजपा नेतृत्व चाहता है कि विधानसभा चुनाव में पूर्व सीएम मुख्य भूमिका में रहें। चुनाव में उन्हें सबसे आगे रखने की कई वजहें हैं। उन्होंने न सिर्फ पार्टी को जमीनी स्तर पर खड़ा किया है बल्कि चार बार मुख्यमंत्री भी रह चुके हैं। इसके अलावा कर्नाटक की राजनीति में खास महत्व रखने वाले लिंगायत समुदाय में उनकी पकड़ को भी नजरअंदाज नहीं किया जा सकता है। पढ़ें पूरी खबर...
बीजेपी नेता बोले- चुनाव जीतते ही मस्जिदों से लाउडस्पीकर हटाएंगे
कर्नाटक के BJP लीडर केएस ईश्वरप्पा राज्य की रथयात्रा पर हैं और कुछ महीने बाद कर्नाटक में चुनाव है। रथयात्रा में वे मुसलमानों पर लगातार बोल रहे हैं। इन्हीं मुद्दों पर दैनिक भास्कर से बात करते हुए ईश्वरप्पा ने कहा- 'चुनाव के बाद हमारी सरकार आई तो सभी मस्जिदों से लाउडस्पीकर तुरंत हटवाएंगे। इसकी वजह से स्टूडेंट्स से लेकर पेशेंट तक, सब परेशान हैं। कर्नाटक में परीक्षाएं चल रही हैं और लाउडस्पीकर के शोर से स्टूडेंट डिस्टर्ब हो रहे हैं।' पढ़ें पूरी खबर...